The Accidental Prime Minister: शोभा डे ने अक्षय को बताया 'एक्सिडेंटल' हीरो, राहुल गांधी के लिए कह डाली ये बात  
11 जनवरी को रिलीज होगी फिल्म
शोभा डे ने ट्वीट कर साधा निशाना
राहुल गांधी को लेकर कही ये बात
'द एक्सिडेंटल प्राइम मिनिस्टर (The Accidental Prime Minister)' 11 जनवरी को रिलीज होने जा रही है और फिल्म में अनुपम खेर पूर्व प्रधानमंत्री मनमोहन सिंह (Manmohan Singh) का किरदार निभा रहे हैं. संजय बारू (Sanjay Baru) की किताब 'द एक्सिडेंटल प्राइम मिनिस्टर' पर अनुपम खेर की ये फिल्म आधारित है. लेकिन राइटर शोभा डे (Shobhaa De) ने 'द एक्सिडेंटल प्राइम मिनिस्टर (The Accidental Prime Minister)' को लेकर एक ट्वीट किया है, जो काफी वायरल हो रहा है. शोभा डे ने अपने ट्वीट में कांग्रेस अध्यक्ष राहुल गांधी (Rahul Gandhi) और बॉलीवुड एक्टर अक्षय खन्ना (Akshaye Khanna) का जिक्र भी किया है.
 
Akshaye Khanna , is the 'accidental' hero of #TheAccidentalPrimeMinister
Relax, @RahulGandhi . Young voters are ignorant and clueless about that era. They prefer movies like Simmba. You are safe!
 
'द एक्सिडेंटल प्राइम मिनिस्टर (The Accidental Prime Minister)' को लेकर शोभा डे ने अपने ट्वीटर पर लिखा हैः 'अक्षय खन्ना 'द एक्सिडेंटल प्राइम मिनिस्टर(The Accidental Prime Minister)' के 'एक्सिडेंटल' हीरो हैं. रिलैक्स राहुल गांधी (Rahul Gandhi).  युवा वोटर बहुत होशियार नहीं हैं और उस समय के बारे में जानते भी नहीं हैं. वो तो सिम्बा जैसी फिल्में देखना पसंद करते हैं. आप सुरक्षित हैं!' शोभा डे ने इस तरह फिल्म से लेकर राजनीति तक पर जबरदस्त तंज कसा है. वैसे भी शोभा डे अपने तीखे व्यंग्यों के लिए पहचानी जाती है और सोशल मीडिया पर उनके ट्वीट वायरल होते रहते हैं.

71 वर्षीया शोभा डे (Shobha De) जानी-मानी लेखिका हैं और वे कई मौकों पर ट्वीट करके ट्रोल भी हो चुकी हैं.  'द एक्सिडेंटल प्राइम मिनिस्टर (The Accidental Prime Minister)' को लेकर राजनैतिक गलियारों में जबरदस्त हलचल है. फिल्म में अनुपम खेर मनमोहन सिंह का किरदार निभा रहे हैं जबकि अक्षय खन्ना संजय बारू के रोल में हैं. फिल्म में सोनिया गांधी, प्रियंका गांधी और राहुल गांधी के कैरेक्टर भी नजर आएंगे. जिन्हें टीवी, बॉलीवुड और विदेशी एक्टर ने निभाया है.